Începând cu anul 2005, ziua NATO în România se celebrează în prima duminică a lunii aprilie.
NATO este puternic reprezentat în România: baza de la Kogălniceanu urmează să fie extinsă pentru a permite găzduirea a 10 mii de militari ai alianței.
La Cincu este desfășurat Batalionul de luptă multinațional sub comanda Franței.
Iar la Câmpia Turzii stau pregătite de misiune mai multe drone Reaper.
"Dronele MQ-9 Reaper de aici au ca rol principal participarea la misiuni de sprijin pe Flancul de est al NATO, achiziția și prelucrarea de date și de imagini, inclusiv deasupra Mării Negre.
Este o dronă extrem de performantă.
Anul trecut, un astfel de aparat a fost implicat într-un incident cu două avioane rusești deasupra Mării Negre.
Cele două avioane au șicanat drona timp de câteva zeci de minute.
În cele din urmă, pilotul unuia dintre aparatele rusești a aruncat combustibil de aviație asupra dronei, care s-a prăbușit în mare.
În prezent, la baza de la Câmpia Turzii se află șapte drone MQ-9 Reaper", a relatat corespondentul Antena 3 CNN, Laurențiu Rădulescu.